Президент на Таджикистан
Президентът на Таджикистан съгласно член 64 от Конституцията е държавният глава на страната и стои начело на правителството и изпълнителната власт в страната.

Президентът е гарант за спазването на Конституцията и законите на страната, на правата и свободите на човека и гражданина, на националната независимост, на единството и териториалната цялост на страната, на приемствеността и стабилността на страната, на съгласуваността и функционирането на държавните органи, на спазването на международнте ангажименти на Таджикистан.

Член 65 определя избирането на президента, което става от всички граждани на Таджикистан, след всеобщо, открито и тайно гласуване за срок от 7 години.

Всеки гражданин на Република Таджикистан, не по-малад от 35 години, владеещ официалния език и постоянно пребиваващ на територията на страната от не по-малко от 10 години, може да се кандидатира за поста Президент на Таджикистан. Кандидатът за президент може да бъде регистриран, след като събере подписи от 5 % от избирателите. Едно лице може да заема поста Президент на Таджикистан само два поредни мандата.

Външни препратки 
 Официален сайт на президента на Таджикистан